खनन को लेकर सीमा पर विवाद रोकने की पहल, प्रशासन ने पैमाइस करा लगाए पिलर
बेलगढ़यमुनानदी में हो रहे खनन के दौरान अक्सर होने वाले विवाद रोकने के लिए अब हरियाणा प्रशासन ने पहल की है। इसके लिए वीरवार को कानूनगो उनके साथ चार पटवारियों की टीम ने पैमाइस की। पैमाइस के बाद यमुना नदी में बेलगढ़ रकबा काफी दूर तक निकला। यूपी सीमा विवाद को सुलझाने को लेकर सभी की मौजूदगी में पिलर लगाया गया। इससे उम्मीद है कि अब दोनों प्रदेशों के बीच खनन को लेकर होने वाला विवाद नहीं रहेगा। यदि फिर भी यह मामला नहीं सुलझा तो इसे सर्वे ऑफ इंडिया के समक्ष रखा जाएगा।
आरोप है कि बेलगढ़ यमुना नदी में खनन को लेकर यूपी के लोग हरियाणा की सीमा में प्रवेश कर जाते हैं। कई बार तो उनकी जेसीबी ट्रैक्टरों को अपने कब्जे में ले लेते हैं। कई बार यह विवाद अधिक बढ़ जाता है। बता दें कि दो दिन पूर्व भी यूपी प्रशासन पैमाइस करता हुआ हरियाणा के अंदर तक घुस आया था। जिस पर हरियाणा के किसानों ने एतराज जताया था। किसान संजय, सुलेखचंद, चंद्रपाल, भूपेंद्र सिंह आदि का कहना है कि उस दिन दोनों प्रदेशों के अधिकारियों ने निर्णय लिया था कि दोनों प्रदेश अपनी-अपनी पैमाइस करें। अगर ज्यादा अंतर रहा तो सीमा विवाद सुलझाने के लिए सर्वे ऑफ इंडिया से अपील की जाएगी।
खननविभाग नहीं पहुुंचा पैमाइश में :प्रशासन द्वारा दो दिन पहले ही बेलगढ़ में यमुना नदी में सीमा विवाद सुलझाने के लिए राजस्व विभाग खनन विभाग की ड्यूटी लगाई गई थी। बता दें कि बेलगढ़ में कायदे से खनन चल रहा है। यहां के अधिकांश नंबर खनन प्रक्रिया के दौरान आते हैं। ऐसे में खनन विभाग का मौके पर रहना लाजमी था। मौके पर खनन विभाग की कमी सभी को खलती रही। लोगों में चर्चा थी कि खनन विभाग तो यहां कभी-कभी आता है। पैमाइस के दौरान भी कोई अधिकारी नहीं पहुंचा।
कानूनगो चार पटवारियों की टीम ने की पैमाइस
बेलगढ़जंगल से शुरू हुई पैमाइश कानूनगो सतीश गोयल उनके चार पटवारियों की मौजूदगी में बेलगढ़ नदी तक पहुंची। इस बार इतनी लंबी दूरी तक वह भी जरीफ की मदद से पैमाइस पहली बार हुई है। कानूनगो सतीश गोयल का कहना है कि इस काम में दस झंडे चार पटवारियों की मदद ली गई। अपने कार्यकाल में इतनी लंबी पैमाइस पहली बार हुई है। पैमाइस के बाद शत-प्रतिशत सीमा विवाद सुलझ जाएगा। उन्होंने बताया कि बेलगढ़ नदी तक हमारी 25 एकड़ भूमि पड़ती है। खनन के मामले में समाधान करने के लिए 45 पर पहले ही निशान लगाया गया है। जिसका मकसद यूपी हरियाणा के लोगों के बीच में भाईचारा कायम करना है। उन्होंने बताया कि अब यमुना नदी में सीमा को दर्शाने के लिए पिलर लगा दिए गए हैं।
हरियाणा के अंदर तक खनन करता है यूपी खनन माफिया
पैमाइशके दौरान मौके पर पहुंचे पूर्व विधायक अर्जुन सिंह, विरेंद्र शर्मा, प्रीतम सिंह, सुलेख चंद आदि का आरोप था कि यूपी का खनन माफिया मौका लगते ही हरियाणा के अंदर तक खनन करने पहुंच जाता है। अगर उन्हें खनन करने से रोका जाता है तो वह पुलिस के माध्यम से हमारी ही जेसीबी ट्रैक्टर-ट्रालियों को पकड़ने की कोशिश करता है। जब भी वह यहां खनन करने आते है तो अक्सर विवाद होता है। कई बार तो वहा की पुलिस और खनन माफिया के उपर स्थानीय लोग पथराव तक करते हैं। उसके बाद जाकर वह यूपी में भाग जाते हैं। पूर्व विधायक ने आरोप लगाए कि यूपी का प्रमुख खनन माफिया हरियाणा में खनन करवा रहा है। वह भी जबरन तौर पर। उन्होंने हरियाणा सरकार से गुहार लगाते हुए कहा कि सरकार को चाहिए कि वह यूपी के खनन माफिया के खिलाफ उचित कार्रवाई करवाएं।
छछरौली| हरियाणा-यूपीसीमा विवाद को सुलझाने के दौरान मौके पर प्रशासनिक अधिकारी।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva